EPK aktiv og EPK passiv utgjør tilsammen din pensjonskonto hos Nordnet. Når du flytter din aktive innskuddspensjonsavtale (med månedlige innbetalinger fra arbeidsgiver) til Nordnet vil både denne avtalen samt eventuelle pensjonskapitalbevis fra tidligere arbeidsgivere bli flyttet til din pensjonskonto hos Nordnet. Førstnevnte vil bli flyttet til EPK aktiv, mens dine pensjonskapitalbevis vil bli flyttet til EPK passiv. Det er to hovedgrunner til at vi og andre aktører har måttet gjøre det på denne måten. 1. Når du mottar standard kompensasjon fra din arbeidsgiver overføres det beløpet sammen med det månedlige innskuddet inn på EPK aktiv. 2. Alle aktører som tilbyr egen pensjonskonto vil måtte ta vare på historikk knyttet til tidligere arbeidsgivere/saldo og dette vil inngå i EPK passiv. Har du allerede et pensjonskapitalbevis hos Nordnet trenger du ikke foreta deg noe etter at du har valgt Nordnet som selvvalgt leverandør. Saldoen vil overføres til din pensjonskonto hos Nordnet og din saldo på EPK passiv vil øke tilsvarende. Det vil normalt ta ca. 3 måneder å flytte pensjonskapitalbevis, men om du ønsker å fremskynde dette så har du mulighet til å gjøre dette ved å velge «samle nå» på norskpensjon.no Dersom du reserverer ditt pensjonskapitalbevis hos Nordnet mot flytting vil saldoen på ditt pensjonskapitalbevis bli stående på denne kontoen.